CELEX: 62010CJ0365
Παράβαση κράτους μέλους
Έλεγχος της ρύπανσης
Οριακές τιμές συγκεντρώσεως σωματιδίων ΑΣ10 στον αέρα του περιβάλλοντος

Παράβαση κράτους μέλους – Παράβαση του άρθρου 5, παράγραφος 1, της οδηγίας 1999/30/ΕΚ του Συμβουλίου, της 22ας Απριλίου 1999,
σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου,
στον αέρα του περιβάλλοντος (ΕΕ L 163, σ. 41), και του άρθρου 13, παράγραφος 1, της οδηγίας 2008/50/ΕΚ του Ευρωπαϊκού Κοινοβουλίου
και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ L
152, σ. 1) – Παράλειψη θεσπίσεως των αναγκαίων μέτρων προς αποτροπή της υπερβάσεως των οριακών τιμών συγκεντρώσεως σωματιδίων
ΑΣ10 στον αέρα του περιβάλλοντος
Διατακτικό
Το Δικαστήριο αποφασίζει:
1)
Η Δημοκρατία της Σλοβενίας, υπερβαίνοντας, κατά τα έτη 2005 έως 2007, τις οριακές τιμές των ετήσιων και των ημερησίων συγκεντρώσεων
σωματιδίων ΑΣ10 στον αέρα του περιβάλλοντος, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 1999/30/ΕΚ
του Συμβουλίου, της 22ας Απριλίου 1999, σχετικά με τις οριακές τιμές διοξειδίου του θείου, διοξειδίου του αζώτου και οξειδίων
του αζώτου, σωματιδίων και μολύβδου, στον αέρα του περιβάλλοντος.
2)
Καταδικάζει τη Δημοκρατία της Σλοβενίας στα δικαστικά έξοδα.